বাস্তবিকই বাঙালীর আজো আপনজন রবীন্দ্রনাথ। ভূ-রাজনীতি বিশেষজ্ঞগণ, আন্তর্জাতিক সম্পর্কের কৌশলবিদগণ বহু হিসেব দিতে পারেন কিন্তু মাটির গন্ধ শুঁকে আমরা আজো বলে দিতে পারি, আজো বাংলাদেশ ও ভারতের যৌথসম্পদগুলোর মাঝে সবচেয়ে গুরুত্বপূর্ণ সম্পদ ৫৪টি অভিন্ন নদী নয়, একই আবহাওয়া- জলবায়ু নয়, এমনকি ৪,১৫৬ কিলোমিটারের সীমান্তরেখাও নয়। এখনো আমাদের সবচেয়ে গুরুত্বপূর্ণ যৌথমূলধন হলো রবীন্দ্রনাথ।